Tapahtumat ajoittuvat vuoteen 2010, jolloin lehtorina työskennellyt mies jäi virastaan opintovapaalle seitsemän kuukauden ajaksi. Miehen oli tarkoitus palata töihin vuoden 2011 maaliskuun lopussa. Koulun rehtori ilmoitti miehelle, että hänen työsähköpostinsa suljetaan virkavapauden ajaksi. Mies pöyristyi tästä ja kanteli tapauksesta eteenpäin.

Miehen mukaan Rovaniemen kaupunki oli syyllistynyt syrjintään määräämällä hänen työsähköpostinsa poistettavaksi käytöstä. Rehtori ei ollut miehen mukaan poistanut muiden virkavapaalla olleiden opettajien työsähköpostia käytöstä. Miehen mielestä kaupunki oli menettelyllään asettanut hänet eri asemaan verrattuna saman oppilaitoksen muihin opettajiin. Hän näki, että koulun rehtorin tarkoituksena oli kiusata häntä.

Mies vaati yhdenvertaisuuslakiin nojaten vahingonkorvauksia välittömästä ja välillisestä syrjinnästä yhteensä 15 000 euroa.

(artikkeli jatkuu alla)

(artikkeli jatkuu alla)

Syytös: Kosto aiemmista kanteluista

Opettajan mukaan rehtori syrji häntä kostona siitä, että mies oli aiemmin kannellut ja hakenut tasa-arvolain mukaista hyvitystä sekä vahingonkorvausta siitä, kun rehtori antoi miehen virantoimitusvelvollisuuteen kuuluvan, psykologian aineenopetuksen tehtävän lukuvuodeksi 2008-2009 kelpoisuutta vailla olevalle tuntiopettajalle.

Rovaniemen kaupunki vastusti kannetta ja pyysi oikeutta kumoamaan sen. Kaupungin mukaan tarkoituksena ei ollut kiusata, syrjiä tai muutoin kostaa miehen aiemmin tekemiä kanteluita.